Oficiālais Vēstnesis L 045 , 15/02/1997 Lpp. 0008 - 0011



Komisijas Regula (EK) Nr. 270/97 (1997. gada 14. februāris), ar kuru groza I, II, III un IV pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 211/97 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā doramektīns un cefazolīns (pienam) būtu jāiekļauj Regulas (EEK) Nr. 2377/90 I pielikumā; tā kā alfaprostols, cefazolīns, medroksiprogesterona acetāts un propilēnglikols būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, cefapirīns būtu jāiekļauj Regulas (EEK) Nr. 2377/90 III pielikumā; tā kā ir konstatēts, ka hloroforma maksimāli pieļaujamos atlieku daudzumus nevar noteikt, jo tā atliekas jebkurā daudzumā dzīvnieku izcelsmes pārtikas produktos apdraud patērētāju veselību; tā kā hloroforms tādēļ būtu jāiekļauj Regulas (EEK) Nr. 2377/90 IV pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II, III un IV pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 14. februārī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 35, 5.2.1997., 1. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Regulas (EEK) Nr. 2377/90 I pielikumu groza šādi. 1. Pretinfekcijas līdzekļi. 1.2. Antibiotikas. 1.2.2. Cefalosporīni. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.2.2.Cefazolīns | Cefazolīns | Govis | 50 μg/kg | Piens" | | 2. Pretparazītu līdzekļi. 2.3. Līdzekļi pret endoparazītiem un ektoparazītiem. 2.3.1. Avermektīni. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 2.3.1.3.Doramektīns | Doramektīns | Govis | 150 μg/kg | Tauki | | 100 μg/kg | Aknas | | 30 μg/kg | Nieres | | 10 μg/kg | Muskuļi" | | B. Šādi groza II pielikumu. 2. Organiskie savienojumi. "Farmakoloģiski aktīvā(-ās) viela(-as) | Dzīvnieku suga | Citi noteikumi | 2.75.Alfaprostols | Govis, cūkas, zirgi | | 2.76.Cefazolīns | Govis | Lieto tikai ievadīšanai piena dziedzeros (izņemot gadījumus, kad tesmeni var lietot kā pārtiku cilvēku uzturā). | 2.77.Medroksiprogesterona acetāts | Aitas | Tikai intravaginālai lietošanai zootehniskiem mērķiem | 2.78.Propilēnglikols | Visas produktīvās sugas" | | C. Šādi groza III pielikumu. 1. Pretinfekcijas līdzekļi. 1.2. Antibiotikas. 1.2.4. Cefalosporīni. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.4.2.Cefapirīns | Cefapirīna un desacetilcefapirīna summa | Govis | 100 μg/kg | Nieres | Atlieku maksimāli pieļaujamo daudzumu pagaidu termiņš beidzas 1.1.1999. | 50 μg/kg | Muskuļi, aknas, tauki | 10 μg/kg | Piens" | D. Šādi groza IV pielikumu. To farmakoloģiski aktīvo vielu saraksts, kurām nevar noteikt maksimālos daudzumus: "9. Hloroforms" --------------------------------------------------